คลังเชื่อเศรษฐกิจปี54มีโอกาสโตได้มากกว่า4.5%
คลังประเมินเศรษฐกิจปี54มีโอกาสโตได้มากกว่า 4.5% ชี้หากรัฐจัดสรรคนโนบายดียิ่งทำให้โตกว่าที่คาดการณ์
11 ม.ค. 2554

คลังประเมินเศรษฐกิจปี54มีโอกาสโตได้มากกว่า 4.5% ชี้หากรัฐจัดสรรคนโนบายดียิ่งทำให้โตกว่าที่คาดการณ์
นายอารีพงศ์ ภู่ชอุ่ม ปลัดกระทรวงการคลัง กล่าวว่า  กระทรวงการคลังได้ประเมินการเติบโตทางเศรษฐกิจปีนี้อยู่ที่ 4.5% อย่างไรก็ตาม เชื่อว่า หากภาครัฐมีการจัดสรรคนโยบายที่ดี อาจมีโอกาสเติบโตได้มากกว่าที่คาดการณ์ไว้ เนื่องจากตัวเลขภาษีมูลค่าเพิ่มยังคงเติบโตได้ดี สะท้อนถึงการบริโภคภายในประเทศที่ดี
นอกจากนี้ ตัวเลขการนำเข้าสินค้า เเละการสะสมสินค้าคงคลังของภาคเอกชนยังเพิ่มขึ้นอีกด้วย
นายอารีพงศ์  กล่าวอีกว่า ภาครัฐมีงบลงทุนในปีนี้อยู่ที่ 2 เเสน 7 หมื่นล้านบาท  ขณะที่งบรายจ่ายอยู่ที่ 1.66 ล้านล้านบาท โดยตั้งเป้าจะใช้เงินลงทุนปีละ 3 เเสนล้านบาท เป็นระยะเวลา 5 ปี ตามนโยบายการทำงบสมดุลของรัฐบาล ซึ่งจะใช้เม็ดเงินลงทุนจำนวน 2 ล้านล้านบาท